CELEX: 62015CN0510
Language: el
Date: 2015-09-24 00:00:00
Title: Υπόθεση C-510/15 P: Αναίρεση που άσκησε στις 24 Σεπτεμβρίου 2015 η Fapricela — Indústria de Trefilaria, SA κατά της αποφάσεως που εξέδωσε το Γενικό Δικαστήριο (έκτο τμήμα) στις 15 Ιουλίου 2015 στην υπόθεση T-398/10, Fapricela κατά Επιτροπής

16.11.2015   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 381/25
            
         Αναίρεση που άσκησε στις 24 Σεπτεμβρίου 2015 η Fapricela — Indústria de Trefilaria, SA κατά της αποφάσεως που εξέδωσε το Γενικό Δικαστήριο (έκτο τμήμα) στις 15 Ιουλίου 2015 στην υπόθεση T-398/10, Fapricela κατά Επιτροπής
   (Υπόθεση C-510/15 P)
   (2015/C 381/27)
   Γλώσσα διαδικασίας: η πορτογαλική
   
      Διάδικοι
   
   
      Αναιρεσείουσα: Fapricela — Indústria de Trefilaria, SA (εκπρόσωποι: T. Caiado Guerreiro και R. Rodrigues Lopes, advogados)
   
      Αντίδικος κατ’ αναίρεση: Ευρωπαϊκή Επιτροπή
   
      Αιτήματα
   
   Η αναιρεσείουσα ζητεί από το Δικαστήριο:
   
               (i)
            
            
               να διορθώσει τον κύκλο εργασιών που πρέπει να ληφθεί υπόψη για τον υπολογισμό του προστίμου·
            
         
               (ii)
            
            
               να αναιρέσει εν μέρει την πρωτόδικη απόφαση, καθόσον αφορά:
               
                           —
                        
                        
                           τον όγκο πωλήσεων που πρέπει να ληφθεί υπόψη·
                        
                     
                           —
                        
                        
                           το βάρος αποδείξεως όσον αφορά τη διάρκεια της συμμετοχής στη σύμπραξη·
                        
                     
                           —
                        
                        
                           τον καταλογισμό στην αναιρεσείουσα παραβάσεως μεγαλύτερου βαθμού σε σχέση με την καταλογισθείσα στην Fundia παράβαση·
                        
                     
                           —
                        
                        
                           την επιβολή υπέρμετρα υψηλού επιπρόσθετου ποσού.
                        
                     
         
               (iii)
            
            
               ως εκ τούτου, να αναπροσαρμόσει το ύψος του προστίμου, ιδίως, μέσω:
               
                           —
                        
                        
                           διορθώσεως του όγκου πωλήσεων·
                        
                     
                           —
                        
                        
                           επαναπροσδιορισμού της διάρκειας της παραβάσεως·
                        
                     
                           —
                        
                        
                           διορθώσεως του έτους που ελήφθη υπόψη για τον υπολογισμό του προστίμου·
                        
                     
                           —
                        
                        
                           επαναπροσδιορισμού της βαρύτητας της παραβάσεως, ορίζοντάς τον σε 16 % (ήτοι, ισοδύναμο του καταλογισθέντος στη Fundia)·
                        
                     
                           —
                        
                        
                           διορθώσεως του επιπρόσθετου ποσού.
                        
                     
         
               (iv)
            
            
               να καταδικάσει την Επιτροπή στα δικαστικά έξοδα.
            
         
      Λόγοι αναιρέσεως και κύρια επιχειρήματα
   
   
               α)
            
            
               O όγκος του όγκου πωλήσεων τον οποίο έλαβε υπόψη η Επιτροπή προς τον σκοπό υπολογισμού του προστίμου και διατήρησε αμετάβλητο το Γενικό Δικαστήριο είναι προδήλως εσφαλμένος και πρέπει να αναπροσαρμοσθεί επειγόντως.
            
         
               β)
            
            
               Το Γενικό Δικαστήριο κατένειμε εσφαλμένως το βάρος αποδείξεως και, για τον λόγο αυτό, παραβίασε την αρχή του τεκμηρίου αθωότητας κατά την ανάλυση του ιστορικού της διαφοράς.
            
         
               γ)
            
            
               Το Γενικό Δικαστήριο παραβίασε την υποχρέωση αιτιολογήσεως και την αρχή της ίσης μεταχειρίσεως κατά τον υπολογισμό του προστίμου, γεγονός που οδήγησε στον καταλογισμό υπέρμετρα σοβαρής παραβάσεως.
            
         
               δ)
            
            
               Το Γενικό Δικαστήριο παραβίασε την αρχή της αναλογικότητας κατά την επιβολή του επιπρόσθετου ποσού προς διασφάλιση αποτρεπτικού αποτελέσματος, γεγονός που επέδρασε, μεταξύ άλλων, στην αναλογικότητα του προστίμου.